Diari Oficial de la Generalitat Valenciana


Sumari del DOGV 9523, del 31-01-2023 (2023/713)

RESOLUCIÓ de 20 de gener de 2023, de la Direcció General de Valenciana d'Aprofitament Energètic de Residus, SA, VAERSA, per la qual s'informa d'una correcció d'errors en les bases del procés selectiu per a la provisió de huit places de veterinàries o veterinaris per concurs corresponent a l'oferta d'ocupació pública de VAERSA, relativa al procés d'estabilització d'ocupació per a 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9523

Data del DOGV
:   31-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/713


Data del document
:   20-01-2023

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 20 de gener de 2023, de la Direcció General de Valenciana d'Aprofitament Energètic de Residus, SA, VAERSA, per la qual s'informa d'una correcció d'errors en les bases del procés selectiu per a la provisió de huit places de veterinàries o veterinaris per concurs corresponent a l'oferta d'ocupació pública de VAERSA, relativa al procés d'estabilització d'ocupació per a 2022. [2023/713]  
En data 29 de desembre de 2022 s'ha publicat en el DOGV núm. 9500, anunci de la convocatòria per a la provisió, com a personal laboral indefinit, de 8 places de veterinaris/es, inclosa en l'oferta d'ocupació pública de VAERSA, relativa al procés d'estabilització d'ocupació per a 2022, per a la seua cobertura mitjançant concurs.  
Havent-se detectat una errada en les citades bases, en concret en els requisits d'accés al procés per a la cobertura de dos llocs en els quals no es requereix el «Curs per a la realització de les proves diagnòstiques davant la tuberculosi bovina», per la qual cosa els requisits dels llocs serien els següents:  
Títol universitari oficial de llicenciatura en veterinària o bé, títol universitari oficial de grau que, d'acord amb els plans d'estudi vigents, habiliten per exercir les activitats de caràcter professional relacionades amb les funcions assenyalades per al lloc.  
- Carnet de conduir B.  
- Curs per a la realització de les proves diagnòstiques davant la tuberculosi bovina, indicant-se en l'annex I els llocs en els quals no és requisit d'accés a ocupar aquests llocs.  
Els llocs concrets en els quals no es requereix el «Curs per a la realització de les proves diagnòstiques davant la tuberculosi bovina» per a la seua futura ocupació són E040001 i E040002. D'aquests llocs es procedeix a modificar les funcions indicades a les bases del procés.  
L'errada assenyalada i la seua correcció en les bases de la convocatòria, incloent les titulacions indicades, suposen la decisió d'ampliar el termini d'inscripció per a la participació en el procés selectiu.  
El termini de presentació de candidatures serà de quinze dies naturals. El dia d'inici del còmput d'aquest termini serà el mateix dia de la publicació d'aquesta resolució en el Diari Oficial de la Generalitat Valenciana. Totes les persones interessades a participar en el procés hauran de realitzar la seua inscripció durant aquest període, no considerant-se les inscripcions realitzades prèvies a la present resolució.  
Les bases de la convocatòria apareixen íntegrament publicades en el portal d'ocupació de VAERSA: https://empleo.portalvaersa.com  
Els successius anuncis que procedisquen relatius a aquesta convocatòria es publicaran al portal d'ocupació de VAERSA.  
  
València, 20 de gener de 2023.- El director general de VAERSA: Juan Manuel Ramón Paul.